A4-0098/97

Beslutning om Kommissionens meddelelse om ulovligt og skadeligt indhold paa Internettet (KOM(96)0487 - C4-0592/96)

Europa-Parlamentet,

- der henviser til Kommissionens meddelelse (KOM(96)0487 - C4-0592/96)

- der henviser til forslag til beslutning i henhold til forretningsordenens artikel 45 af:

a) van der Waal om computerpornografi (B4-0224/94)

b) Robles Piquer om fjernelse af det retlige tomrum vedroerende boernepornografi paa Internettet (B4-1233/96),

- der henviser til De Forenede Nationers konvention af 20. november 1989 om barnets rettigheder,

- der henviser til den europaeiske konvention til beskyttelse af menneskerettigheder og grundlaeggende frihedsrettigheder,

- der henviser til Europaraadets anbefaling nr. R(89)9 om edb-relateret kriminalitet,

- der henviser til Europaraadets anbefaling nr. R(95)13 om strafferetlige problemer paa det informationsteknologiske omraade,

- der henviser til faelles aktion af 15. juli 1996 vedtaget af Raadet paa grundlag af artikel K.3 i traktaten om Den Europaeiske Union, om bekaempelse af racisme og fremmedhad ((EFT L 185 af 24.07.1996, s. 5.)),

- der henviser til udtalelse af 26. januar 1996 fra Den Raadgivende Kommission for Bekaempelse af Racisme og Fremmedhad om udbredelse af racehad ved hjaelp af edb eller telematik ((Dok. 4637/96, RAXEN 4.)),

- der henviser til afgoerelserne fra samlingen i Raadet (telekommunikation) den 25. april 1996 ((Protokol fra samlingen i Raadet (telekommunikation) den 25.04.1996.)),

- der henviser til afgoerelserne fra samlingen i Raadet (retlige og indre anliggender) den 27. september 1996 ((Protokol fra samlingen i Raadet (retlige og indre anliggender) den 27.09.1996.)),

- der henviser til afgoerelserne fra samlingen i Raadet (kultur) den 27. september 1996 ((Protokol fra samlingen i Raadet (kultur) den 27.09.1996.)),

- der henviser til afgoerelserne fra samlingen i Raadet (telekommunikation) den 27. september 1996 ((Protokol fra samlingen i Raadet (telekommunikation) den 27.09.1996.)),

- der henviser til afgoerelserne fra samlingen i Raadet (industri) den 8. oktober 1996 ((Protokol fra samlingen i Raadet (industri) den 8.10.1996.)),

- der henviser til Kommissionens groenbog om beskyttelse af mindreaarige og af menneskelig vaerdighed i forbindelse med de nye elektroniske tjenester ((KOM(96)0483.)),

- der henviser til sin beslutning af 8. juli 1992 om et europaeisk charter om boerns rettigheder ((EFT C 241 af 21.09.1992, s. 67.)),

- der henviser til sin beslutning af 22. januar 1993 om oprettelsen af Europol ((EFT C 42 af 15.02.1993, s. 250.)),

- der henviser til sin beslutning af 15. december 1993 om borgernes ytringsfrihed og presse- og informationsfriheden ((EFT C 20 af 24.01.1994, s. 112.)),

- der henviser til sin beslutning af 17. december 1993 om pornografi ((EFT C 20 af 24.01.1994, s. 546.)),

- der henviser til sin beslutning af 19. maj 1995 om Europol-konventionen ((EFT C 151 af 19.06.1995, s. 376.)),

- der henviser til sin beslutning af 18. januar 1996 om menneskehandel ((EFT C 32 af 05.02.1996, s. 88.)),

- der henviser til sin beslutning af 14. marts 1996 om Europol ((EFT C 96 af 01.04.1996, s. 288.)),

- der henviser til sin beslutning af 9. maj 1996 om Kommissionens meddelelse om racisme, fremmedhad og antisemitisme ((EFT C 152 af 27.05.1996, s. 57.)),

- der henviser til sin udtalelse af 9. maj 1996 om forslag til Raadets afgoerelse om udpegning af 1997 som Det Europaeiske AAr mod Racisme ((EFT C 152 af 27.05.1996, s. 62.)),

- der henviser til sin beslutning af 19. september 1996 om »Europa og det globale informationssamfund - Anbefalinger til Det Europaeiske Raad« og meddelelse fra Kommissionen: »Europa paa vej til informationssamfundet - en handlingsplan« ((EFT C 320 af 28.10.1996, s. 164.)),

- der henviser til betaenkning fra Udvalget om Borgerlige Frihedsrettigheder og Indre Anliggender og udtalelserne fra Udvalget om Kultur, Ungdom, Uddannelse og Medier og Udvalget om Kvinders Rettigheder (A4-0098/97),

A. der fastslaar, at et menneske aldrig maa forulempes paa grund af sine synspunkter, og at fri formidling af tanker og synspunkter er en grundlaeggende rettighed i alle demokratiske samfund,

B. der henviser til, at ytringsfriheden er en umistelig rettighed, og at det enkelte menneskes frihed begynder, hvor medmenneskets frihed begynder,

C. der mener, at det er bydende noedvendigt at respektere den menneskelige integritet og navnlig at beskytte boern,

D. der henviser til, at boernepornografi er intet mindre end en alvorlig forbrydelse mod boern, fordi den baerer visuelt eller skriftligt vidnesbyrd om reelt misbrug af dem,

E. der henviser til, at brevhemmelighed er en almengyldig rettighed, som ogsaa gaelder for elektronisk post,

F. der henviser til, at de nye informationsteknologier gennemlever en enestaaende udvikling takket vaere datanettene og takket vaere disse teknologiers anvendelsesmuligheder overalt i nutidens samfund,

G. der henviser til, at udviklingen inden for de netbaserede informationssystemer vil fremskynde en forvandlingsproces i samfundet, hvor der opstaar nye muligheder for kommunikation og kontakt,

H. der henviser til, at stadig flere oekonomiske, sociale, kulturelle, politiske og religioese forbindelser vil blive etableret via disse nye informationsnet,

I. der henviser til, at det illegale og skadelige indhold i medierne altid har eksisteret, men at datanettene har en ganske saerlig karakter, fordi de fungerer som medier uden formidlere og uden graenser og derfor ikke eller kun vanskeligt kan vaere underlagt staters og regeringers kontrol,

J. der henviser til, at selv om det paahviler medlemsstaternes politi at forebygge og eventuelt bekaempe udbredelse af meddelelser med et forkasteligt indhold (racisme, tilskyndelse til had eller vold, terrorisme, afvigende pornografi, benaegtelse af holocaust, seksuel udnyttelse af boern), kan Unionen ikke se stort paa disse problemer, der er saa naert forbundet med de borgerlige frihedsrettigheder,

K. der henviser til noedvendigheden af en faelles lovgivning, der udtrykkeligt forbyder anvendelsen af Internettet til udbredelse af saadanne meddelelser,

L. der henviser til, at Den Europaeiske Union er et omraade uden graenser, hvor personer, varer, tjenesteydelser og kapital har fri bevaegelighed, og det derfor er berettiget, at Unionen har kompetence paa dette omraade, navnlig inden for de retlige rammer, der er fastlagt for det indre marked og konkurrencereglerne i EF-traktatens artikel 59 og 60,

M. der henviser til, at afsnit VI i traktaten om Den Europaeiske Union, der vedroerer samarbejdet om retlige, politimaessige og statistiske anliggender, kun aabner mulighed for et mellemstatsligt samarbejde uden den demokratiske kontrol og den dynamik, Parlamentet boer have adgang til at tilfoere samarbejdet,

N. der konstaterer, at artikel F og K2 i traktaten om Den Europaeiske Union udtrykkeligt henviser til den europaeiske konvention til beskyttelse af menneskerettigheder og grundlaeggende frihedsrettigheder, som i artikel 3 fastslaar, at »Ingen maa underkastes tortur og ej heller umenneskelig eller vanaerende behandling eller straf«,

O. der paapeger, at telematik let kan afstedkomme overgreb paa den menneskelige vaerdighed i hjemmet og tilskynde til visse former for strafbar adfaerd, og at det derfor foerst og fremmest er uomgaengelig noedvendigt, at enkeltpersoner og familier paatager sig et ansvar og udvikler en kritisk sans i forbindelse med anvendelsen af telematikinstrumentet,

P. der henviser til, at en fuldstaendig afvisende holdning til datanettene, som Internettet blot er en forloeber for, vil virke meget undergravende paa den positive indvirkning, disse net kan faa paa udviklingen i vore samfund, men at det samtidig er noedvendigt med effektive former for selvregulering,

Q. der mener, at en regulering maa indebaere, at hvert enkelt ansvarsniveau defineres, saaledes at der navnlig sker en klar adskillelse mellem adgangsleverandoerer og tjenesteydere paa den ene side og brugere paa den anden side,

R. der henviser til, at Kommissionens meddelelse om ulovligt og skadeligt indhold paa Internettet kun har foreloebig karakter, og at problemet derfor maa underkastes en videre og mere omhyggelig undersoegelse,

1. erklaerer hoejtideligt, at ytringsfrihed er og bliver et uomgaengeligt krav i vore demokratiske samfund;

2. understreger, at ethvert menneske har ret til frit at give eller modtage oplysninger ad alle formidlingskanaler, med forbehold af de i den europaeiske menneskerettighedskonventions artikel 8 og artikel 10, stk. 2, fastsatte begraensninger;

3. understreger, at foruroligende faenomener, som har kunnet observeres paa Internettet, og som boer bekaempes, ikke boer overskygge den gennemgribende kulturrevolution, som Internettet giver mulighed for;

4. tilslutter sig helhjertet, at der udvikles netbaserede telematiksystemer, og noterer sig med tilfredshed disse systemers gennemslagskraft, navnlig paa det kulturelle, oekonomiske og sociale omraade, fordi fri bevaegelighed for oplysninger saaledes i langt hoejere grad bliver en realitet;

5. paapeger, at Internet-tjenesterne med deres muligheder for interaktiv kommunikation, hurtig og billig e-mail og multimedier, kan blive til fordel for et bredt udsnit af befolkningen, herunder kvinder, og bemaerker, at i adskillige diktaturstater og stater, hvor befolkningen er undertrykt, har Internet-tjenesterne paa grund af muligheden for anonymitet, interaktivitet og hastighed spillet en vigtig rolle for forfulgte personers og andre ofres kommunikation med den oevrige verden.

6. anerkender, at fri bevaegelighed for oplysninger paa Internettet er et grundlaeggende udtryk for ytringsfrihed;

7. opfordrer Kommissionen til at udarbejde en europaeisk kvalitetsmaerkning for leverandoerer af Internet-tjenester og til at stoette en samordning af en saadan; maerkningen skal sikre, at leverandoererne ikke samarbejder med personer, som formidler ulovlig og skadelig information; en saadan maerkning, som kan sammenlignes med de maerkningssystemer, der findes til miljoevenlige produkter, ville tilskynde Internet-leverandoererne til at undersoege og sikre kvaliteten af informationsindholdet i deres systemer;

8. understreger, at man fundamentalt boer skelne mellem ulovligt indhold, som henhoerer under retsomraadet, og skadeligt indhold, som vedroerer mindreaarige og i det vaesentlige henhoerer under moralbegrebet, enten dette indhold formidles via Internettet eller gennem andre kommunikationsformer;

9. opfordrer indtraengende medlemstaterne og regeringerne til at sikre, at uddannelsessystemet tilbyder undervisning, der kan anspore boern til at udvise kritisk sans over for saavel audiovisuelle og elektronisk formidlede oplysninger som skriftlige meddelelser; understreger foraeldrenes rolle i denne forbindelse;

10. mener, at det med henblik paa en udnyttelse af nettene, der styrker de demokratiske institutioner, er af afgoerende betydning at udvikle kanaler for borgernes deltagelse i det offentlige liv via telematiknet; understreger i denne henseende anmodningen om, at »unionsborgere og personer med bopael i Unionen faar mulighed for at henvende sig til den europaeiske ombudsmand ogsaa ad telematisk vej«, jf. beslutning af 20. juni 1996 om den europaeiske ombudsmands aarsberetning (1995) ((EFT C 198 af 08.07.1996, s. 215.));

11. tager afstand fra, at Internettet benyttes til at formidle meddelelser af kriminel art, og navnlig fra, at nettet benyttes til at formidle boernepornografi og udnytte boern seksuelt;

12. konstaterer, at problemet vedroerende skadeligt indhold paa Internettet ligner det, som traditionelle kommunikationsmedier staar overfor, hvorfor anvendelsen af filtersoftware (PICS) ikke kan loese problemet, saa laenge spoergsmaal som klassificering og kodering ikke i tilstraekkelig grad er blevet loest;

13. slaar til lyd for, at de stater, der endnu ikke har undertegnet de internationale aftaler om beskyttelse af personer og navnlig boern, tilslutter sig disse aftaler;

14. er klar over, at mange leverandoerer og brugere af Internettet allerede er meget opmaerksomme paa visse aspekter, som kunne foere til misbrug af politisk eller moralsk karakter, og udtrykker tilfredshed med denne industris heraf afledte debat og initiativer med henblik paa at udvikle mekanismer til selvregulering og bevidstgoerelse om, at ytringsfriheden boer sikres;

15. kraever, at tilbud paa Internettet om postordresalg af laegemidler begraenses til produkter, som ikke er receptpligtige og/eller kraever laegekontrol;

16. paapeger, at menneskehandel med henblik paa seksuel udnyttelse gennem mange medier og kommunikationsformer samt via Internettet ofte kamufleres som oplysninger om adoption, jobtilbud (f.eks. hushjaelp); dette problem kraever saerlig opmaerksomhed som led i udarbejdelsen af en generel EU-politik for bekaempelse af handel med kvinder;

17. understreger, at Internettet kan benyttes som et redskab for udbredelse af skadeligt sex-relateret materiale, naar og hvis de skildrede personer udnyttes seksuelt, og deres personlige integritet og vaerdighed lider skade; finder seksuelt misbrug af boern saerlig skadeligt og foragteligt; er overbevist om, at den nationale lovgivning er utilstraekkelig til at mindske de skadelige virkninger af denne virkelig globale industri;

18. mener, at Unionen altid boer tage hensyn til principperne om »subsidiaritet« og »proportionalitet« i sine initiativer paa dette omraade, der har beroeringsflader baade til den frie bevaegelighed for tjenesteydelser (foerste soejle) og til borgerlige frihedsrettigheder og retlige anliggender (tredje soejle);

19. opfordrer indtraengende medlemsstaternes regeringer til at give de nationale politimyndigheder flere finansielle ressourcer og oegede befoejelser, saaledes at der kan traeffes foranstaltninger med henblik paa rapportering af boernepornografi paa Internettet og foelgelig passende foranstaltninger via Europol og Interpol;

20. understreger, at et samarbejde paa faellesskabsplan boer foretraekkes frem for et mellemstatsligt samarbejde paa arbejdsomraader, der har relation til to forskellige soejler, eftersom kontrol og overvaagning i denne forbindelse kraever demokratiske garantier, og anmoder om, at regeringskonferencen placerer den tredje soejle under Faellesskabets kompetence;

21. opfordrer de kompetente nationale myndigheder til at samarbejde med henblik paa at naa frem til en international aftale til fastlaeggelse af, hvilke spoergsmaal, der helt klart er ulovlige og foelgelig skal vaere strafbare, uanset hvor leverandoeren er etableret; foreslaar, at der udarbejdes let tilgaengelige »nationale« lister over ulovligt indhold eller transaktioner via Internettet;

22. understreger, at adgangsleverandoerers og tjenesteyderes ansvar boer fastsaettes paa faellesskabsplan og paa internationalt plan;

23. foreslaar, at dette »horisontale« samarbejde paa politisk plan foelges op af et systematisk »vertikalt« samarbejde mellem de politiske beslutningstagere, industrien, adgangsleverandoerer og tjenesteydere og brugersammenslutninger for gennem praeventivt samarbejde at mindske behovet for repressive bestemmelser; opfordrer Kommissionen til at fungere som koordinator for et saadant samarbejde;

Ulovligt indhold

24. minder om, at det stoerste problem i forbindelse med ulovligt indhold ikke saa meget er selve web-siderne som nyhedsgrupperne og e-mail, da en kriminel benyttelse af disse aktiviteter er lige saa vanskelig at kontrollere som kriminelle aktiviteter i forbindelse med normal post- eller telefonvirksomhed;

25. opfordrer Raadet til at oprette et centralt register over forsvundne boern med det amerikanske »Center for missing and exploited children« som forbillede og inden for rammerne af det kommende europaeiske informationssystem;

26. foreslaar, at politiembedsmaend uddannes i afsloeringen og bekaempelsen af kriminalitet i tilknytning til telematiksystemer; at det skal vaere en integrerende del af Europols arbejde at vaere i konstant beredskab og klar til omgaaende at reagere paa anmeldelser fra nettets brugere, navnlig naar kriminelle elementer udsaetter boern for mishandling eller perverterede overgreb;

27. opfordrer medlemsstaterne til at opstille visse faelles minimumsstandarder i deres straffelovgivning og til at styrke det administrative samarbejde ud fra faelles retningslinjer, saaledes at ulovligt indhold i gamle og nye medier kan bekaempes mere effektivt;

28. opfordrer Kommissionen til efter hoering af Europa-Parlamentet at foreslaa faelles rammer for selvregulering paa europaeisk plan; maalsaetningen boer vaere:

- at opstille de maal, man oensker at realisere, hvad angaar beskyttelse af mindreaarige, forbrugernes interesser og den menneskelige vaerdighed

- at opstille retningslinjer for de beroerte industriers repraesentation paa europaeisk plan og for beslutningsprocedurerne

- at anspore virksomheder og brancher, der beskaeftiger sig med indfoerelsen af telematiknet, til at udforme den noedvendige software til sikring og filtrering af meddelelser og til at stille denne software til raadighed for abonnenterne automatisk;

- at indgaa passende aftaler, som kan sikre, at alle tilfaelde af boernepornografi som konstateres paa elektroniske net, rapporteres til politiet, og at de paagaeldende oplysninger videregives til Europol og Interpol;

29. opfordrer medlemsstaterne og Kommissionen til at anspore samarbejdet mellem Internet-adgangsleverandoerer for saaledes at fremme selvreguleringen;

30. opfordrer Kommissionen til at forelaegge forslag til faelles bestemmelser vedroerende ansvaret for indholdet paa Internettet;

31. henviser til, at det er noedvendigt, at Den Europaeiske Union samarbejder med sine vigtigste partnere paa internationalt plan med udgangspunkt i konventioner eller nye internationale retlige instrumenter, og henstiller indtraengende til Kommissionen, at den sammen med andre internationale organisationer (f.eks. FN, OECD, WTO og ITU) droefter, hvorledes der i forbindelse med opnaaelsen af dette maal kan undgaas en overlapning af indsatsen;

32. paapeger, at der maa findes loesninger paa det forhold, at det teknisk er ganske simpelt at tilbyde en lukket brugerkreds kodede oplysninger paa Internettet;

Skadeligt indhold

33. understreger, at det individuelle ansvar har den allerstoerste betydning, navnlig inden for familiens rammer, men at myndighedernes initiativer kan fungere som et supplement hertil;

34. kraever, at Kommissionen og medlemsstaterne fremmer udviklingen af et faelles internationalt klassificeringssystem, som er foreneligt med PICS- protokollen og tilstraekkelig fleksibelt til at tage hensyn til kulturelle forskelle, hvilket vil vaere til fordel for baade brugere og indholdsudgivere;

35. kraever, at man begynder med foranstaltninger paa unionsniveau, som for alle tilbydere af information via Internettet foreskriver en klar afsenderadresse, og som forpligter adgangsleverandoerer og tjenesteydere til at overholde foelgende minimumsnormer:

- for det indhold, de selv stiller til raadighed, baerer de det fulde ansvar, inklusive det strafferetlige ansvar;

- for strafbart indhold i fremmede serviceydelser, som de tilbyder, baerer de ansvar, naar de har positivt kendskab til det enkelte konkrete indhold, og hvis det er teknisk muligt for dem at forhindre deres anvendelse;

- for ikke-strafbart indhold skal adgangsleverandoerer og tjenesteydere stille instrumenter til frivillig selvkontrol til raadighed.

36. anmoder Raadet om at traeffe foranstaltninger til fremme af anvendelsen af foraeldrekontrolsystemer ved hjaelp af nye filtreringsteknikker, selvreguleringsinitiativer, oprettelsen af europaeiske klassificeringssystemer, som giver foraeldre mulighed for modtagerkontrol samt etablering af anmeldelsesmekanismer (»hot lines«);

37. opfordrer, i betragtning af den hurtige teknologiske udvikling, Raadet til inden oktober 1997 at undersoege og underrette Parlamentet om, hvilke fremskridt der er gjort, isaer med hensyn til effektiviteten af filtrerings- og klassificeringssystemer og beskyttelse af boern; anmoder ligeledes Raadet om at underrette Parlamentet om udviklingen i aftalen fra moedet i Dublin, hvor ministrene for retlige og indre anliggender naaede til enighed om en styrkelse af politisamarbejdet som led i Europol i den hensigt at bekaempe seksuelt misbrug af boern og handel med boern og kvinder;

38. paalaegger sin formand at sende denne beslutning til Raadet, Kommissionen og medlemsstaternes regeringer og parlamenter.